Noticia werpicionis quam fecit Bernardus miles de quibusdam terris et rebus quas in calumniam habebat contra monachos Sancti Petri Cluniensis in presentia domni Odilonis abbatis, atque Hugonis comitis, et ejus nepotis Tetdbaldi. Post transitum autem domni Odilonis abbatis atque Hugonis comitis, iterum venit Cabillonam in presentia domni Tedbaldi comitis, atque domni Hugonis abbatis, et ad integrum omnia, sicut antecessoribus illorum perdonaverat, ita et istis similiter firmavit ipse et filius ejus Bernardus et Gulferius.